open-index/open-wikipedia-markdown huggingface dataset:
Anne Riitta Ciccone

**Anne Riitta Ciccone** (s. 19. heinäkuuta 1967 Helsinki) on italialais-suomalainen elokuvakäsikirjoittaja ja -ohjaaja.

Sisilialaisen isän ja suomalaisen äidin tyttärenä syntynyt Ciccone asui aluksi Suomessa, kunnes lapsena muutti perheineen isän kotiseudulle Sisiliaan. Lukion jälkeen hän lähti Roomaan opiskelemaan ja suoritti filosofian tutkinnon yliopistossa ja valmistui dramaturgiksi Radiotelevisione Italianan (RAI) käsikirjoittajakoulusta. Ennen omaa elokuvauraansa hän työskenteli vuosina 1984–1996 monien italialaisohjaajien, kuten Nanni Loyn ja Angelo Longonin, tuotannoissa.

## Filmografia
* *Banana Splatter*, ohjaus ja käsikirjoitus, 1999
* *Le sciamane*, ohjaus ja käsikirjoitus, 2000
* *Benzina*, käsikirjoitus, 2001
* *[[Marjan rakkaus]]* (*L’amore di Marja*), ohjaus ja käsikirjoitus, 2002
* *Voce del verbo amore*, käsikirjoitus, 2007
* *Amore di Marja, L' (extra)*, ohjaus ja käsikirjoitus, 2007
* *All Human Rights for All*, ohjaus, 2008
* *[[Sinun kanssasi]]* (*Il prossimo tuo*), ohjaus ja käsikirjoitus, 2008
* *victIMs*, ohjaus, 2010
* *Di me cosa ne sai*, näyttelijä, 2009
* *Registe*, näyttelijä, 2014
* *I'm - Infinita Come lo Spazio*, ohjaus ja käsikirjoitus, 2017
Lähde: 

## Lähteet

## Aiheesta muualla
* 
* 
* 
*
Tikkurilan Soittokunta

**Tikkurilan Soittokunta** (tunnetaan myös nimellä **TixiBand**) on vantaalainen puhallinorkesteri. Orkesteri on vanhin Vantaalla edelleen toimiva orkesteri. Toiminta alkoi vuonna 1945 ja rekisteröitiin yhdistyksenä kahta vuotta myöhemmin nimellä Tikkurilan Musiikkiyhdistys ry. Nimeksi muutettiin Tikkurilan Soittokunta ry vuonna 1972. Viime vuosina tapahtuneiden ohjelmistolinjausten myötä orkesteri käyttää nimeä **TixiBand®**.

Vuonna 2022 kapellimestarina on aloittanut Markku Renko.

## Toiminta
Orkesteri järjestää vuosittain kaksi omaa konserttia. Pääkonsertti järjestetään keväisin itäisellä Vantaalla, Tikkurilassa, ja rakentuu erityisen teeman ja siihen sopivan solistin ympärille. Konsertissa on vierailevina solisteina olleet mm. Erkki Liikanen, Martti Suosalo, Mikael Konttinen ja Kari Fall. Joulukonsertti järjestetään Malmilla, Malmitalossa. Omien konserttien lisäksi orkesteri soittaa useissa tilaustapahtumissa. Näistä on jo vuosittaiseksi perinteeksi muodostunut Laurin Elojuhlat Helsingin pitäjän kirkolla, missä soittokertoja on kertynyt jo 20 (2012). **TixiBand** on myös toiminut Tikkurilan lukion vanhojen tanssien orkesterina nykyisen koulun perustamisesta lähtien (2001). Konserttitanssiaiset järjestetään Tikkurilan jäähallissa ja on Suomen suurin yksittäisen koulun järjestämä tämänkaltainen tapahtuma.

## Historia
### Kapellimestareita
*Ståhl Silius, 1945-46.
*Harold Lindblad, 1946-1950
*Ville Liljander, 1950-1969, 1980-1985
*Erkki Niiranen 1970, 1971-1975
*Veikko Huuskonen, 1971
*Alvar Voutilainen, 1975-1980
*Petri Ukkonen, 1986-1987
*Henrikki Virkki, 1987-1995
*Elias Seppälä, 1995-1996
*Timo Forsström, 1996-1999
*Jukka Hanhisalo, 1999-2003
*Kimmo Nurmi, 2003-2016 
*Panu Matilainen, 2016-2022
*Markku Renko, 2022- 

## Äänitteitä

*Tikkurilan Soittokunta viihdyttää ja tanssittaa c-kasetti (1990)
*Tixi-Mix CD (2008)
*TixiBand ja Kaksi Legendaa/ Martti Suosalo, Kari Fall CD (2011)
*Saanko luvan/ Mikael Konttinen, Hanna Ahponen CD (2015)

## Lähteet
*Viralliset kotisivut
*Vantaan Sanomat: Henkilöesittelyssä kapellimestari Kimmo Nurmi 

## Aiheesta muualla
*Vantaan Sanomat: TixiBand tuo tähtinäyttelijän Vantaalle 
*Vantaan Sanomat: TixiBand yllättää...
*TixiBand YouTubessa
MicroMedia

**MicroMedia Oy** on suomalainen yritysten väliseen markkinointiin erikoistunut toimisto, joka perustettiin vuonna 1978. Ruotsalainen Anderson & Lembke perusti MicroMedia Ab:n Ruotsiin vuonna 1975 ja Suomen MicroMedia aloitti kolme vuotta myöhemmin. 

MicroMedian palvelut kattavat nykyisin strategisen suunnittelun, markkinoinnin suunnittelun, kampanjasuunnittelun ja konseptit, segmentoinnin ja kohderyhmät, telemarkkinoinnin, sekä markkinointiteknologioiden hyödyntämiset. Yrityksessä työskenteli 47 henkilöä vuonna 2023, ja sen liikevaihto vuonna 2023 oli 4,2 miljoonaa euroa. MicroMedian kotipaikka on Helsinki.

MicroMedia Oy toimii Suomessa ja sen omistavat yrityksen avainhenkilöt. Toimitusjohtajana työskentelee Timo Häkkinen ja hallituksen puheenjohtajana toimii Esko Reinonpoika Alanko. Yrityksen aikaisempia omistajia ovat olleet Anderson & Lembke Ab, Abak Justitia Ab (Intrum), Esselte Info Ab ja DDB-mainostoimistoketju.

## Lähteet

## Kirjallisuutta
**MicroMedian osoitepankki: business-to-business suoramarkkinoinnin käsikirja*. Helsinki: Esselte MicroMedia 1989.
*Esko Reinonpoika Alanko ja Martti Korpijaakko: *Eikö oo valtavaa?!? Syvähenkisen markkinointimiehen henkilökuva*. Helsinki: WSOY 1999. .
Yorkin linna

**Yorkin linna** on Yorkin kaupungissa sijaitseva keskiaikainen linnoitus. Se rakennettiin vuonna 1068 Vilhelm Valloittajan käskystä.

Linna paloi maan tasalle vuonna 1190 tapahtuneessa pogromissa, jossa kuoli 150 paikallista juutalaista. Richard de Malbis, joka oli velkaa juutalaiselle rahanlainaajalle, käytti hyväkseen tulipaloa kiihottaakseen kansanjoukon juutalaisia vastaan, jotka pakenivat linnan suojiin. Henrik III rakennutti linnan uudestaan puusta.

Linnasta tuli vankila vuonna 1825 ja uudemmat vankilarakennukset purettiin vuonna 1935.

## Historia

Kuningas Henrik III määräsi vuonna 1245, että linna oli jälleenrakennettava täydellisesti. Seuraavien parin vuosikymmenen aikana rakennettiin kehämuuri torneilla ja kahdella portilla, sekä päälinna kokonaan kivestä.

## Nykytila

Vuonna 1978 Clifford's Towerin juurella paljastettiin muistolaatta juutalaisvainon uhreille. Tätä ennen keskiaikaista joukkomurhaa, jonka 800-vuotismuistojuhlaa vietettiin vuonna 1990, ei tunnettu juuri ollenkaan. Keskustorniin kului kaikkiaan noin 2&nbsp;600 puntaa.

## Lähteet
* 
* 

### Viitteet

## Aiheesta muualla
Keskiyön juhla

**Keskiyön juhla** () on Justin Hardy ohjaama brittiläinen komediaelokuva. Ohjaaja Hardy myös käsikirjoitti elokuvan Yoshi Nishion kanssa. Nishio tuotti elokuvan.

Komedian pääosissa ovat Christopher Lee, Robert Hardy ja Edward Fox. *Keskiyön juhla* sai ensimmäisen ensi-iltansa marraskuussa vuonna 1994 Lontoon elokuvajuhlilla. Elokuva julkaistiin 26. maaliskuuta vuonna 1995.

## Näyttelijät

## Aiheesta muualla
* 
* 
*
Volmar

**Volmar** tai **Wolmar**, Suomessa myös **Volmari**, on miehen etunimi. Nimi on lyhentymä Valdemar-nimen saksalaisesta vastineesta *Voldemar*, mutta Saksassa se on käsitetty myös muunnokseksi nimestä *Wolkmar*, joka on muodostettu *kansaa* ja *kuuluisaa* tarkoittavista saksan kielen sanoista.

Suomessa nimi Volmar on Digi- ja väestötietoviraston tietojen mukaan annettu vuoden 2019 loppuun mennessä 501 henkilölle. Muodossa* Volmari* nimi on annettu 228 henkilölle, muodossa *Wolmar* 76 miehelle ja muutamalle naiselle. Nimeä ei ole suomenkielisessä kalenterissa, mutta suomenruotsalaisen kalenterin mukaan Volmarin nimipäivä on 18. huhtikuuta.

## Tunnettuja Volmar-nimisiä

* Volmar (k. 1173), saksalainen munkki, Disibodenbergin luostarin priori
* Volmar Bergh (1890–1972), suomen kielen ja kirjallisuuden lehtori
* Volmar Lindman (1861–1939), suomenruotsalainen toimittaja ja kirjailija
* Volmar Nyström (1893–1929), suomalainen jääkärimajuri
* Volmar Wikström (1889–1957), suomalainen painija

## Tunnettuja Wolmar-nimisiä

* Wolmar af Heurlin (1837–1907), suomalainen upseeri, maanviljelijä, liikemies ja valtiopäivämies 
* Wolmar Nyberg (1870–1958), suomalainen pankinjohtaja ja sienien keräilijä
* Wolmar Schildt, *Wolmari Kilpinen* (1810–1893), suomalainen piirilääkäri, fennomaani, sanaseppä ja suomentaja
* Wolmar Anton von Schlippenbach (1653–1721), ruotsalainen kenraaliluutnantti, Viron kenraalikuvernööri 1704–1706
* Wolmar Westling (1845–1881), suomalainen arkkitehti

## Tunnettuja Volmari-nimisiä

* Volmari Iso-Hollo (1907–1969), suomalainen kestävyys- ja estejuoksija
* Volmari Kanninen (1860–1942), todellinen valtioneuvos, painoasiain ylihallituksen päällikkö 1905–1917
* Volmari Porkka (1854–1889), suomalainen kielitieteilijä
* Volmari Volanen (s. 1884), suomalainen nimismies ja kuoronjohtaja

## Lähteet
Etiproducts

**Ab Etiproducts Oy** on Turkin valtion omistaman Eti Maden IGM:n tytäryhtiö, joka aikaisemmin tunnettiin nimellä Eti Holding AS tai Etibank. Ab Etiproducts Oy perustettiin 1982 Helsingissä, Suomessa. Emoyhtiö, joka ilmoittaa olevansa Turkin suurin ja vanhin kaivosyhtiö, toimii pääasiassa kaivosalalla, metallien valmistuksessa ja jalostuksessa sekä kemianteollisuuden alalla. Yhtiön omat kaivokset sijaitsevat kaikki Turkissa. Yhtiö on monien erilaisten mineraalien sekä metalli- ja kemianteollisuuden raaka-aineiden valmistaja ja kertoo olevansa maailman suurin boorin tuottaja.

## Historia
Vuonna 1982, Etibank ja Suomalainen kaivos- ja metalliteollisuuden yhtiö Outokumpu perustivat yhteisyrityksen Ab Etiproducts Oy:n markkinoidakseen Etibank -yhtiön tuotteita Pohjoismaiden markkinoilla. Vuonna 1993 Outokummun osakkeet siirrettiin Etimine SA -yhtiölle, Ab Etiproducts Oy:n sisaryhtiölle, vastuullaan turkkilaisten boorituotteiden markkinointi Länsi-Euroopassa.  
Yhtiöllä on markkinointiyksinoikeus turkkilaisiin boorituotteisiin Suomessa, Ruotsissa, Norjassa, Tanskassa, Islannissa,  Puolassa, Virossa, Latviassa, Liettuassa, Venäjällä, Ukrainassa, Valko-Venäjällä, Kazakstanissaja muissa C.I.S. maissa.
Venäjän markkinoille Ab Etiproducts Oy perusti oman tytäryhtiön, Etiproducts Llc:n vuonna 2005.

## Toiminta
Ab Etiproducts Oy:llä on yksinoikeus toimia  Eti Mine Works –yhtiön boorituotteiden myyjänä ja jakelijana pohjoismaissa, Puolassa, Baltian maissa and CIS-maissa.    

## Ab Etiproducts Oy:n tarjoamat boorimineraalit; puhdistetut ja rikastetut boorituotteet
 

### Puhdistetut boorituotteet
* Boorihappo
* Boorioksidi

### Rikastetut boorituotteet
* kolemaniitti
* Uleksiitti

## Lähteet

## Aiheesta muualla
*Eti Mine Works 
*Etibank
*Etimine SA -yhtiö
*Etiproducts Llc:n
Kamarikuoro Dimus

**Kamarikuoro Dimus** on suomalainen kuoro. Se on perustettu nimellä **Demenante** vuonna 1994 Espoossa kamarikuoro Dominanten seniori-kuoroksi. Toiminnan eriydyttyä alkuperäisestä tarkoituksestaan kuoro muutti 2006 nimensä Dimukseksi. Tosin kuoro edelleenkin koostuu pääosin Dominanten ja Polyteknikkojen kuoron kokeneista laulajista ('DImus').

Kuoro on esiintynyt Suomen lisäksi myös muun muassa Unkarissa, Virossa, Irlannissa, Latviassa ja Espanjassa sekä osallistunut menestyksekkäästi Italiassa C. A. Seghizzi -kuorokilpailuun.

## Lähteet

## Aiheesta muualla
*Dimuksen -kotisivut
Laiva (täsmennyssivu)

**Laiva** voi viitata muun muassa seuraaviin:

* laiva, suurehko vesikulkuneuvo
* laiva, kirkon osa
* ''Laiva'', Samuli Parosen romaani
* Laiva, suomalainen televisiosarja
* *[[Laiva (lehti)|Laiva]]*, suomalainen laivalehti
* Laivakankaan kaivos, suomalainen kultakaivos.

## Katso myös
* Laivat, Rauli Badding Somerjoen albumi
DME-kaari

**DME-kaari** on ilmailussa mittarilähestymis- tai lähtömenetelmän osa, jonka ilma-alus suorittaa kentällä olevan VOR-majakan ja koneessa olevan VOR- ja DME-laitteen avulla. Kaaren säde on julkaistu kyseessä olevan kentän lähestymis- tai vakiolähtöreittikartassa. Usein käytetään 12–14 DME-mailin mittaista kaarta. Tällöin ilma-alus lähestyy loppulähestymisrastia tai muuta määräävää pistettä ympyränkaaren muotoista rataa määrätyn etäisyyden päässä majakasta. DME-kaaret alkoivat yleistyä 1980-luvun alussa, vuoden 1982 ICAO PANS OPS-laitoksen sallitua DME:n  käytön pakollisena osana mittarilähestymismenetelmää erikseen määritellyin ehdoin.

Oletetaan seuraavat perustiedot menetelmästä (esimerkkinä DME-kaari osana mittarilähestymismenetelmää):

# sisäänlentosuunta on 030 astetta 
# kaaren säde on 12&nbsp;nm (merimailia)
# kaarron suunta on myötäpäivään
# loppulähestymislinja on 330 astetta.

Koneen ollessa sisäänlentosuunnassa (180 − 030 = 150 astetta) sekä noin 14 merimailin etäisyydellä majakasta aloittaa ohjaaja lähestymisen kaartamalla 90 astetta kaarta vastaan. Eli ohjaaja kaartaa suuntaan 150 − 90 = 060. Kaarto tehdään mittarikaartona, joten kaarron lopussa ohjaajan pitäisi olla noin 11,5 merimailin etäisyydellä majakasta ja lentää viistosti siitä poispäin. Seuraavaksi ohjaaja säätää VOR1-neulan 10 astetta (tässä tapauksessa) eteenpäin suuntaan 070 ja odottaa, kunnes neula leikkaa keskikohdan. Seuraavaksi neulaa siirretään taas 10 astetta eteenpäin, sekä koneella kaarretaan 10 astetta oikealle. Tätä jatketaan, kunnes ollaan kartassa merkityssä pisteessä, josta kaarretaan loppulähestymislinjalle tai lähtömenetelmän seuraavalle osalle.  Loppupiste on yleensä määritelty kaarta rajoittavan, nk. johtoradiaalin avulla. DME-kaaret yksinkertaistivat erityisesti lähestymismenetelmien suunnittelua merkittävästi, sillä aiemmin kaarevan lentoradan saavuttamiseen tarvittiin väistämättä useampia suunnistuslaitteita. Puhtaasti GPS-pohjaisista menetelmistä DME-kaarta vastaa ns. RF-lentosegmentti (*RF leg*), jossa niin ikään lennetään ympyrän kaarta, tosin GPS:n avulla. 

Menetelmän lentäminen on hiukan haastavaa pelkällä VHF-suunnistusradion ja DME-vastaanottimen yhdistelmällä, joten aina kun koneesta löytyy joko RNAV (käytännössä GPS)- tai HSI-varustus, on niiden avulla lähestyminen  edellisessä tapauksessa hyvin yksinkertaista ja jälkimmäisessäkin oleellisesti helpompaa.

## Katso myös
*Distance Measuring Equipment

## Lähteet
Juan Manuel Polar

**Juan Manuel Polar** (s. 24. syyskuuta 1983 Lima) on perulainen moottoriurheilija. Hän aloitti uransa karting-sarjoissa. Vuonna 2001 hän sijoittui seitsemänneksi Formula Dodge National Championship -sarjassa. Vuonna 2003 Polar kilpaili Formula Renault UK -sarjassa sijoittuen sijalle 23. Seuraavana vuonna hän sijoittui sijalle 25. Polar ajoi myös kaksi kilpailua Eurocup Formula Renault -sarjassa vuonna 2004. Vuonna 2005 Polar kilpaili Espanjan F3-sarjassa sijoittuen kolmanneksitoista. Vuonna 2006 Polar sijoittui toiseksi Copa de Espana -luokassa. Hän toisti saman saavutuksen vuonna 2007. Vuonna 2008 Polar kilpaili Indy Lights -sarjassa sijoittuen sijalle 26. Vuonna 2010 Polar kilpaili Perun Turismo Competicion 2000 -sarjassa sijoittuen kuudenneksi. Vuonna 2011 Polar kilpaili Perun kuuden tunnin ajossa TC2000-luokassa sijoittuen toiseksi.

## Aiheesta muualla
*http://www.driverdb.com/drivers/juan-manuel-polar/career/
Laasonen

**Laasonen** on suomalainen sukunimi, joka on muun muassa seuraavilla henkilöillä:

*Hannes Laasonen (1878–1941), kansakoulunopettaja, päätoimittaja ja kirkkoherra
*Kauko Laasonen (s. 1951), jousiampuja
*Kyösti Laasonen (s. 1945), jousiampuja, Kauko Laasosen veli
*Pentti Laasonen (1916–2000), matemaatikko ja rehtori, Hannes Laasosen poika
*Pentti Laasonen (1928–2016), historiantutkija, professori
*Roni Laasonen (s. 1994), salibandyn pelaaja
*Sanni Grahn-Laasonen (o.s. *Grahn*, s. 1983), Kokoomuksen kansanedustaja ja ministeri
*Tiina Laasonen (s. 1968), kuvanveistäjä, tila- ja ympäristötaiteilija
Tales from the Punchbowl

**Tales from Punchbowl** on yhdysvaltalaisen rockyhtye Primuksen neljäs studioalbumi, joka julkaistiin 23. toukokuuta 1995. Se on yhtyeen viimeinen albumi Tim Alexanderin kanssa, ennen kuin hän palasi Primukseen seitsemän vuotta myöhemmin.

## Kappaleet

## Kokoonpano
* Les Claypool – bassokitara, laulu,  bassobanjo
* Larry LaLonde – kitara, banjo
* Tim Alexander – rummut

## Aiheesta muualla
* 

## Lähteet
Leminen

**Leminen** on suomalainen sukunimi, joka on muun muassa seuraavilla henkilöillä:

*Erkki Leminen (1922–1992), evankelista ja kirjailija
*Hannu Leminen oik. *Hanno Leminen* (1910–1997), elokuvaohjaaja ja -lavastaja ja Yleisradion johtaja
*Ina Leminen (s. 1996), salibandyn pelaaja
*Markus Leminen (s. 1975), taitoluistelija ja taitoluisteluvalmentaja
*Sinikka Leminen (s. 1981), pikajuoksija.
Täplähietakyyhky

**Täplähietakyyhky** (*Pterocles senegallus*) on hietakyyhkylaji.

## Tuntomerkit
Täplähietakyyhky on 29-33 senttimetriä pitkä, jonka lisäksi sillä on 3-6 senttimetriä pitkä, ohut pyrstöjouhi. Täplähietakyyhky on väritykseltään vaalean kellanbeige. Siiven alapinnan kyynärsulat ovat räikeän mustat ja käsisulat epäselvärajaisesti vaaleammat. Vatsan keskellä on musta pitkittäisjuova. Koiraalla on vaalean siniharmaa päälaki, niska ja rinta sekä oranssit kurkku, kaulansivut ja posket. Naaras on pohjaväriltään vaaleanbeige ja sillä on selässä, rinnassa ja päälaella heikkoa täplitystä.

Täplähietakyyhkyn lentoääni on terävä "kjutt-o", jota edeltää joskus yksitavuinen "kvi"-ääni.

## Levinneisyys
Täplähietakyyhkyjä elää Pohjois-Afrikan länsiosista Länsi-Intiaan ulottuvalla alueella.

## Elinympäristö
Täplähietakyyhky pesii alangoilla aavikkomaisilla ja kivikkoisilla alueilla. Täplähietakyyhkyt käyvät aamuisin juomapaikoilla usein suurina parvina.

## Lähteet
Lempiäinen

**Lempiäinen** on tai on ollut muun muassa seuraavien henkilöiden sukunimi:

*Pekka Lempiäinen (1888–1939), näytelmäkirjailija
*Pentti Lempiäinen (1932–2021), kristillinen tietokirjailija
*Sari Lempiäinen (s. 1976), elokuva- ja televisiojuontaja
*Ulla Lempiäinen myöh. *Aartolahti* (s. 1950), yleisurheilija, päälaji 100 metrin aidat
*Esa Anttala, oik. *Urpo Arhosuo*, alk. *Urpo Lempiäinen* (1917–1977), sotakirjailija.
Lievonen

**Lievonen** on suomalainen sukunimi, joka on muun muassa seuraavilla henkilöillä:

*Aarre Lievonen (1916–2010), harmonikkataiteilija ja -pedagogi, soitinrakentaja, sekä jää- ja jalkapalloilija
*Ingeborg Lievonen, *Inge Löök* (s. 1951), kuvittaja ja puutarhuri
*Jorma Lievonen (s. 1956), ampuja
*Make Lievonen (1947–2016), basisti
*Matti Lievonen (s. 1958), UPM-Kymmenen johtaja, Neste Oilin toimitusjohtaja
Lipsanen

**Lipsanen** on suomalainen sukunimi. Se on ensisijaisesti savolainen nimi. Tunnettuja nimenkantajia:

*August Lipsanen (1876–1948), kauppias, tukkukauppa ja vaatetustehdas Aug. Lipsanen Oy:n perustaja
*Danny oik. *Ilkka Lipsanen* (s. 1942), iskelmälaulaja
*Erkki Lipsanen (1911–1993), kauppaneuvos, August Lipsasen poika 
*Heino Lipsanen (s. 1954), keskimatkojen juoksija
*Juho Lipsanen (s. 1961), yritysjohtaja (ABB, Alma Media, Telia)
*Liisa Lipsanen (s. 1940), ekonomi ja yritysjohtaja
*Saara Lipsanen (s. 1995), keihäänheittäjä
*Simo Lipsanen (s. 1995), kolmiloikkaaja 
*Sulo Lipsanen (1929–2012), pesäpalloilija
Liikkanen

**Liikkanen** on suomalainen sukunimi, joka on muun muassa seuraavilla henkilöillä:

*Antti Liikkanen (s. 1946), erikoislääkäri ja poliitikko (SDP)
*Arvi Liikkanen (1912–1980), Mannerheim-ristin ritari 
*Raimo Liikkanen (1942–2011), Luumäen kunnanjohtaja, kansanedustaja (kesk.)
*Väinö Liikkanen (1903–1957), kilpahiihtäjä
Erkki Määttänen

**Erkki Määttänen** on suomalainen televisio-ohjaaja ja tuottaja. Hän työskentelee toimittajana Yleisradiossa ja on tehnyt televisioon dokumentteja yli 30 vuoden ajan. Määttänen on työskennellyt ohjaajana Yleisradion monikameratuotannoissa Suomessa ja Venäjällä sekä toiminut tuottajana television dokumenttitoimituksessa. 

Määttänen on käsikirjoittanut, kuvannut ja äänittänyt yli 80 kappaletta 30–60 minuutin pituisia dokumenttielokuvia sekä Yleisradion että tuotantoyhtiönsä Videomagnumin kautta. Näistä 20 käsittelee muun muassa amerikansuomalaisten elämää Yhdysvalloissa ja Venäjällä. Lisäksi Määttänen on valmistanut televisioon kymmeniä lyhytelokuvia. Vuosien varrella Määttänen on kuvannut ja äänittänyt dokumenttielokuvia myös muille suomalaisille dokumentaristeille ja pitänyt  Suomessa, Virossa ja Yhdysvalloissa elokuva-alan luentoja eri oppilaitoksissa. Määttäsen tuotannolle ominaista on ihmisläheisyys: hän usein tutustuu läheisesti dokumenttielokuvan aiheena olevaan ihmiseen ja kuvaa ja äänittää elokuvansa itse.

## Aiheesta muualla
*
*Erkki Määttänen Finnfest-festivaaleilla USA:ssa Arkistoitu sivu.
*Erkki Määttänen Murmanskin TV- ja dokumenttielokuvafestivaaleilla
Loponen

**Loponen** on seuraavien henkilöiden sukunimi:

*Aaro Loponen (1928–2010), graafinen suunnittelija, taidemaalari
*Jouni Loponen (s. 1971), jääkiekkoilija
*Kalle Loponen (s. 2001), jääkiekkoilija
*Laura Loponen (s. 2004), pika- ja aitajuoksija
*Markus Loponen (s. 2006), jääkiekkoilija
*Päivi Loponen-Kyrönseppä, laulaja, toimittaja ja kulttuurivaikuttaja, Savoy-teatterin johtaja
*Seppo Loponen (1940–2025), Agricola-palkinnon saanut suomentaja
*Viljami Loponen (s. 2008), lapsinäyttelijä.
Uinnin lyhyen radan Euroopan-mestaruuskilpailut 2012

**Uinnin lyhyen radan Euroopan-mestaruuskilpailut** järjestettiin vuonna 2012 16. kertaa. Kilpailut pidettiin Ranskan Chartres’ssa 22.–25. marraskuuta. Kilpailujen järjestäjänä toimi Euroopan uimaliitto LEN.

Kilpailuissa kilpailtiin yksittäisellä matkalla alkuerissä, välierissä ja loppukilpailussa poikkeuksena naisten 800 metrin ja miesten 1&nbsp;500 metrin vapaauinnit, joissa uitiin pelkät erät.

## Mitalistit
### Miehet

 uivat alkuerissä

### Naiset

 uivat alkuerissä

### Sekajoukkueet

 uivat alkuerissä

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Suomen joukkue

Suomen Uimaliitto valitsi Chartresiin yhteensä 17 kilpailijaa, joista kahdeksan oli naisia ja yhdeksän miehiä.

**Miehet**
* Sergei Haukka
* Sami Juopperi
* Toni Kurkinen
* Ari-Pekka Liukkonen
* Kristian Outinen
* Iisakki Ratilainen
* Mika Sola
* Andrei Tuomola
* Tatu Waltari

**Naiset**
* Anni Alitalo
* Laura Kurki
* Sini Kuutamo
* Jenna Laukkanen
* Noora Laukkanen
* Lotta Nevalainen
* Emilia Pikkarainen
* Hanna-Maria Seppälä

## Lähteet
Juho Kangas

**Juho Kangas** (s. 1976) on suomalainen säveltäjä. Kangas on opiskellut sävellystä Sibelius-Akatemiassa vuosina vuodesta 2000 opettajinaan Paavo Heininen ja Eero Hämeenniemi. Hän opiskeli vaihtovuotenaan sävellystä Wolfgang Rihmin johdolla Hochschule für Musik Karlsruhessa 2003–2004. Yksityisesti hän opiskeli sävellysopettajanaan Olli Koskelin 1999–2002. Juho Kangas on opiskellut Helsingin konservatoriolla musiikin teoriaa 1996–1997 ja Sibelius-Akatemiassa 1997–2000. Lisäksi Kangas opiskeli musiikkitiedettä Helsingin yliopistossa 1996–1997. 

## Teoksia

### Orkesterimusiikki
* Capricci e Lento (2006-2007), 9' orkesterille

### Kamarimusiikki
*  Duo for Two Horns (2005–2006), 2 käyrätorvelle
*  Allegro (2005–2006), kamariyhtyeelle (huilu, klarinetti, fagotti, trumpetti, lyömäsoittimet, viulu, alttoviulu, sello, 2 kontrabassoa)

## Aiheesta muualla
* Juho Kangas Music Finland
Pimeyden hehku

__NOTOC__
**Pimeyden hehku** on suomalaisen black metal -yhtyeen Hornan EP-levy. Se on julkaistu vuonna 2007 levymerkillä Debemur Morti Productions.

## Kappaleet
#
#
#
#

## Kokoonpano
* Corvus – laulu
* Shatraug – kitara, laulu
* Saturnus – kitara
* Infection – basso
* Vainaja – rummut

## Arvostelut
* Exclaim!: *suopea*

## Lähteet

## Aiheesta muualla
* 
* ''Pimeyden hehku'' discogs.com -sivustolla
Markkanen

**Markkanen** on suomalainen sukunimi, joka on muun muassa seuraavilla henkilöillä:

*Aaro Markkanen (1875–1940), lyseon lehtori ja rehtori
*Eero Markkanen (s. 1991), jalkapalloilija
*Erkki Markkanen (1941–1994), historioitsija ja Joensuun yliopiston apulaisprofessori
*Helena Markkanen (s. 1949), hammaslääkäri ja odontologian professori
*Jouni Markkanen (s. 1987), kokoomuslainen poliitikko
*Juho Markkanen (s. 1981), näyttelijä ja muusikko
*Juho Markkanen (s. 2002), jääkiekkomaalivahti
*Jussi Markkanen (s. 1975), jääkiekkomaalivahti, SaiPa:n toimitusjohtaja ja osaomistaja
*Kari Markkanen (s. 1952), meloja
*Lauri Markkanen (s. 1997), koripalloilija
*Lilli Markkanen (1920–2003), naamioitsija
*Matti Markkanen (1887–1942), voimistelija
*Matti Markkanen (1937–2016), ”Volvo-Markkanen”, rikollinen
*Mervi Markkanen (s. 1984), ampumahiihtäjä
*Mikko Markkanen (s. 1977), jääkiekkoilija
*Outi Markkanen (s. 1951), kuvittaja ja kirjailija
*Pekka Markkanen (s. 1967), koripalloilija
*Saara Markkanen (s. 1954), näyttelijä
*Sanna Markkanen (s. 1990), ampumahiihtäjä
*Sami Markkanen (s. 1974), jääkiekkoilija
*Soili Markkanen (s. 1946), näyttelijä
*Tapio Markkanen (1942–2017), tähtitieteilijä, tieteenhistorioitsija ja tieteen yleistajuistaja
*Terhi Markkanen (s. 1973), ampumahiihtäjä 
*Terjo Markkanen (1934–2007), kotkalainen järjestöaktiivi ja paikallispoliitikko
*Toini Markkanen (1915–2004), varkautelainen taidemaalari
*Touko Markkanen (1922–1974), sosiologi, Alkoholipoliittisen tutkimuslaitoksen tutkija ja psykometriikan asiantuntija
*Väinö Markkanen (1929–2022), kilpa-ampuja.

## Entinen nimi
*Sisko Hanhijoki o.s. *Markkanen* (s. 1962), pikajuoksija
Tapio Nevanlinna

**Tapio Nevanlinna** (s. 1954) on suomalainen säveltäjä. Nevanlinna on opettanut muun muassa sävellystä Sibelius-Akatemiassa vuodesta 1982. Nevanlinnan sävellystuotanto koostuu viidestä orkesteriteoksesta, kamarimusiikista, teoksista soolosoittimile, vokaalisävellyksistä sekä elektroakustisista teoksista. Hänelle myönnettiin taiteilijaeläke vuonna 2019.

## Teoksia

### Orkesterimusiikki
* Jousipiirros (1983), 11'30* jousiorkesterille
* Vignettes (1985), 7', sinfoniaorkesterille
* Zoom (1987), 12', orkesterille
* Lumikannel (1989), 10'30*, sinfoniaorkesterille
* Lasikirja (1991), 17', orkesterille

### Kamarimusiikki
*  Duetto (1982), 13', harmonikalle ja alttoviululle
*  Foto (1987), 5', klarinetille ja harmonikalle
*  Spin (1989), 7', huilulle, klarinetille, vibrafonille, harmonikalle ja alttoviululle
*  Ladut (1991), 7', jousikvartetille
*  Clip (1993), 5', klarinetille, harmonikalle, viululle ja sellolle
*  Foto 2 (1997), 6', vibrafonille ja kanteleelle
*  Cirrus (1998), 8', jousikvartetille
*  Scena (2001), 9', huilulle, viululle ja kitaralle
*  Hitaita rakeita (2004), 7', kolmelle kitaralle
*  Lasileikkaus (2004), 8', klarinetille, harmonikalle ja sellolle
*  Hypatian ripset (2005), 9', kahdelle kanteleelle

### Sooloteoksia
*  Yli kirkkaan (1983), 4'30*, viululle
*  Pianosonaatti (1984), 15*, pianolle
*  Laulava kuutio (1986), 3*, pianolle
*  Script (1986), 7*, uruille
*  Soimisesta (2001), kanteleelle
*  Lasirasia (2007), pianolle

### Vokaali- ja kuoroteoksia
*  Kolme laulua (1980), 5'30*, sopraanolle ja vibrafonille
*  Pst! (1981), 7', viisi teosta naisäänelle ja vibrafonille
*  Ovi ja tie (1985), 4'30*, mezzosopraanolle ja pystypianolle 
*  Punaiset poijut (2007), 7'30*, kamarikuorolle 

===Elektroakustisia teoksia===
*  Tarjosit merestä kimpoavan auringon (1985), 4'28*, nauhalle
*  Keltaisena hehkuu auringon multa (1994), 10'11'', nauhalle

## Lähteet
Alon Day

**Alon Day** (; s. 4. marraskuuta 1991 Ashdod) on israelilainen moottoriurheilija. Hän aloitti uransa karting-sarjoissa. Vuonna 2009 Day voitti Aasian Formula Renault Challenge&nbsp;-sarjan mestaruuden. Vuosina 2010–2011 Day kilpaili Saksan Formula 3 -sarjassa sijoittuen jälkimmäisellä kerralla sarjan neljänneksi. Hän ajoi myös muutaman kilpailun Formula 3 Euroseries- ja Itävallan&nbsp;F3&nbsp;-sarjoissa. Vuonna 2012 Day kilpaili Indy Lights&nbsp;-sarjassa sijoittuen 12:nneksi. Hän jatkoi myös Saksan F3-sarjassa sijoittuen sarjan 11:nneksi. Day on ensimmäinen israelilainen, joka on kilpaillut IndyCar-tasolla. Vuonna 2017 Daystä tuli ensimmäinen israelilainen NASCAR-kuljettaja.

## Lähteet

## Aiheesta muualla
*http://www.driverdb.com/drivers/alon-day/career/
Ken Park

**Ken Park** (*Ken Park*) on vuonna 2002 ensi-iltansa saanut Larry Clarkin ohjaama draamaelokuva.

## Juoni
Larry Clarkin omiin päiväkirjoihin ja muistiinpanoihin perustuva elokuva alkaa teinipoika Ken Parkin itsemurhalla paikallisessa skeittipuistossa. Neljä tämän ystävystä – Shawn, Tate, Peaches ja Claude – jatkavat elämäänsä perheidensä kanssa tai niitä kaveriporukan avulla vältellen. Tarina käsittelee nuorten itsemurhien lisäksi muitakin mielipiteitä jakavia aiheita kuten seksikokeiluja, insestiä ja päihteitä.

## Lähteet
Windows RT

**Windows RT** (aikaisemmin **Windows ARM**) on Windows 8 -käyttöjärjestelmän versio, joka on tarkoitettu laitteisiin, jotka käyttävät 32-bittisiä ARM-pohjaisia suorittimia. Käyttöjärjestelmä julkaistiin 26. lokakuuta 2012, samaan aikaan Windows 8:n kanssa.

Windows RT:n sovellukset hankitaan Windows Store -sovelluskaupasta, joka on ainoa tapa hankkia laitteeseen kolmannen osapuolen sisältöä.

Microsoft on ilmoittanut, että Windows RT-laitteisiin ei voi päivittää ilmaista Windows 10 -päivitystä, joka tuli saataville Windows 7 ja Windows 8 -käyttöjärjestelmille. Järjestelmän voi kuitenkin päivittää Windows RT 8.1 versioon.

## Ominaisuudet
Lähde:**'

*RT on tarkoitettu keveämmille, usein kannettaville tietokoneille, joissa on ARM-suoritin.
*Käyttöliittymä on Windows 8.1 tapaan suunniteltu käytettäväksi kosketusnäytöllä, mutta käyttöjärjestelmä tukee myös perinteistä hiirtä ja näppäimistöä (oheislaitteista tulee löytyä Designed for Windows RT -logo)
*RT:ssä on oletuksena esimerkiksi Sähköposti, Kalenteri, Valokuvat, Laskin ja [[Internet Explorer|Internet Explorer 11]] -selain. Lisäksi ohjelmia voi ladata Windows-kaupasta.
*[[BitLocker]]-pohjainen suojaustekniikka
*Office 2013 RT, joten käytettävissäsi ovat Wordin, Excelin, PowerPointin, OneNoten ja Outlookin kosketuskäyttöiset työpöytäversiot. Lisätietoja on Office 2013 RT:n tuotesivulla.

== Windows RT 8.1 -järjestelmästä puuttuvia ominaisuuksia ==
Lähde:**'
*Windows Media Player
*Windows Media Center
*Kotiryhmän luonti (jo luotuun ryhmään liittyminen mahdollista)
*Yhteyden muodostaminen Windows RT 8.1 -tietokoneeseen etätyöpöydän käyttämistä varten
*Toimialueeseen liittyminen
*Oheislaitteet, joissa ei ole Designed for Windows RT -logoa eivät ole mahdollisesti yhteensopivia järjestelmän kanssa.

## Lähteet
Radosław Kawęcki

**Radosław Kawęcki** (s. 16. elokuuta 1991 Głogów) on puolalainen uimari. Lontoon olympialaisissa 2012 hän sijoittui 200 metrin selkäuinnissa neljänneksi ja vuonna 2021 järjestetyissä Tokion olympialaisissa kuudenneksi. Hän voitti saman lajin lyhyen radan maailmanmestaruuden Istanbulissa 2012 ajalla 1.48,48, Dohassa 2014 ajalla 1.47,38, Windsorissa 2016 ajalla 1.47,63 ja Abu Dhabissa 2021 ajalla 1.48,68. Pitkän radan MM-kilpailuissa hän sai 200 metrin selkäuinnissa hopeaa Barcelonassa 2013 ajalla 1.54,24 ja Kazanissa 2015 ajalla 1.54,55. Kawęcki on voittanut urallaan yksitoista kultamitalia Euroopan-mestaruuskilpailuissa. Hän on erikoistunut selkäuintiin.

## Lähteet
Decebalusin patsas

**Decebalusin patsas** on 40 metriä korkea veistos, joka on kaiverrettu vuoren kylkeen. Veistos sijaitsee Tonavan vieressä lähellä Orșovan kaupunkia Romaniassa. Decebalusin patsas on Euroopan suurin kiviveistos. Veistosta rakennettiin kymmenen vuotta (1994–2004) ja se tuli valmistuessaan maksamaan yli miljoona dollaria (noin 788&nbsp;000 euroa). 

Veistos on rakennettu kuningas Decebalusin kunniaksi. Hän hallitsi Daakiaa vuosina 87–106.

## Lähteet
Inkinen

**Inkinen** on seuraavien henkilöiden sukunimi:

*Aapo Inkinen (1898–1960), kansanedustaja (Maalaisliitto) ja maanviljelijä
*Anna-Lovisa Inkinen (o.s. *Lyytikäinen*, 1916–2006), suomalaissyntyinen Ruotsissa toiminut opettaja ja virkamies
*Antti Inkinen (1880–1966), opetusministeriön hallitussihteeri ja hallitusneuvos
*Antti Inkinen (s. 1987), kolmiloikkaaja
*Heli Inkinen (ent. *Aaltonen*, s. 1957), rovasti, yliopisto-opettaja ja teologian tohtori
*Matti Inkinen (1958–2009), muusikko
*Pietari Inkinen (s. 1980), viulisti ja kapellimestari
*Raimo Inkinen (1944–2022), iskelmälaulaja
*Reino Inkinen (1904–1971), eversti ja rykmentin komentaja
*Sam Inkinen (s. 1970), mediatutkija
*Samuli Inkinen (1894–1977), jääkäri ja suojeluskuntaupseeri.
*Seija Pöntinen (myöh. *Inkinen*, 1934–1998), yleisurheilija
*Uuno F. Inkinen (1913–2003), kuvataiteilija ja sotapäiväkirjan pitäjä.
Lötjönen

**Lötjönen** on suomalainen sukunimi, joka on muun muassa seuraavilla henkilöillä:

*Anni Lötjönen (s. 1983), punk-muusikko, sanoittaja ja kirjailija
*Antti Lötjönen (s. 1980), muusikko, jazzbasisti 
*Arttu Lötjönen (s. 2004), jalkapalloilija
*Jani Lötjönen, nyk. *Jani Forsman* (s. 1985), murhaaja
*Markku Lötjönen (s. 1967), pesäpalloilija
*Paavo Lötjönen (s. 1968), sellisti
*Toni Lötjönen (s. 1979), salibandyn pelaaja
*Vesa Lötjönen (s. 1959), Siilinjärven ent. kunnanjohtaja.
Bulgarian kreikkalaiset

**Bulgarian kreikkalaiset** ovat Bulgariassa asuvia kreikkalaisia. Vuoden 2002 väestönlaskennan mukaan maassa asui 3&nbsp;408 kreikkalaista, mutta heidän määränsä on historiallisesti ollut paljon suurempi. Bulgariassa myös asuvat sarakatsanit ja kariotit puhuvat kreikan kieltä, mutta heitä ei lueta osaksi kreikkalaisia erilaisen taustan takia.

## Historia

Kreikkalaisia on asunut Balkanilla antiikin ajoista lähtien. 500- ja 400-luvuilla eaa. kreikkalaiset perustivat useita siirtokuntia Mustanmeren rannikolle nykyisen Bulgarian alueelle. Kreikkalaissiirtokuntia olivat esimerkiksi *Bizone* (Kavarna), *Dionysoupolis* (Baltšik), *Odessos* (Varna), *Naulochos* (Obzor), *Mesambria* (Nesebûr), *Anchialos* (Pomorie) ja *Appolonia* (Sozopol). Muita kreikkalaiskeskittymiä oli esimerkiksi Plovdivin ja Asenovgradin alueilla, sekä Elhovossa, Melnikissä ja Sandanskissa lähellä nykyistä Kreikan vastaista rajaa. Varsinaiset bulgaarit saapuivat Bulgariaan vasta kreikkalaisten jälkeen.  Kreikkalaisvaikutus oli voimakas etenkin ensimmäisessä Bulgarian valtakunnassa Bysantin valtakunnan läheisyyden takia.

1700- ja 1800-luvuilla bulgarialainen yläluokka kreikkalaistui kreikkalaisten kauppiaiden ja kirkkomiesten vaikutuksesta. Tuolloin kreikkalaiset tavat ja kreikan kieli olivat pikemminkin yhteiskuntaluokan erottaja, kuin ero etnisten ryhmien välillä. Bulgarialaisten kansallinen nousu 1800-luvun loppupuolella kuitenkin bulgarialaisti yläluokan uudestaan. Bulgarian itsenäistyttyä vuonna 1878 kreikkalaisista tuli vähemmistö. Vuonna 1906 heitä vastaan suunnattiin väkivaltaisuuksia, joiden taustalla olivat samanlaiset tapaukset bulgarialaisia vastaan Kreikan Makedoniassa. Väkivaltaisuuksien aikana esimerkiksi Pomorien kaupunki kärsi pahoja tuhoja. 1920-luvulta lähtien kreikkalaisia kannustettiin muuttamaan maasta, jonka takia heidän määränsä laski noin 1%:ta koko väestöstä vain 0,1%:n. Jäljelle jääneisiinkin kohdistettiin bulgarialaistamistoimia. Kreikan sisällissodan myötä Bulgariaan pakeni joitakin kommunistien puolella taistelleita, mutta suurin osa heistä palasi kreikkaan 1980-luvulla. Nykyisin kreikan kieli Bulgariassa on säilynyt lähinnä vain Asenovgardissa asuvien vanhempien kreikkalaisten keskuudessa.

## Lähteet
Kariotit

**Kariotit** ovat alun perin Bulgarian kaakkoisosan Topolovgradin ja Elhovon lähistöllä asuneita kreikan kielen puhujia. Heidän alkuperänsä on epäselvä. Yhden teorian mukaan he ovat kreikkalaistuneita bulgarialaisia, mikä olisi tosin epätodennäköistä maaseutuväestölle. Toisen teorian mukaan he ovat kreikkalaistuneita traakialaisia. Karioitteja on Bulgariassa enää vähän, sillä pääosa heistä muutti Kreikkaan 1920-luvulla.

## Lähteet
Laura Kurki

**Laura Kurki** (s. 21. huhtikuuta 1994) on suomalainen uimari. Hän edustaa Helsingfors Simsällskapia.

Marraskuussa 2012 Kurki oli Suomen hopeaa voittaneessa 4&nbsp;×&nbsp;50&nbsp;metrin vapaauinnin viestijoukkueessa uinnin lyhyen radan EM-kilpailuissa Chartresissa. Samoissa kisoissa hän saavutti pronssia 4 × 50 m vapaauinnin sekaviestissä.

## Lähteet
Friedrich Delitzsch

**Friedrich Delitzsch** (3. syyskuuta 1850 Erlangen – 19. joulukuuta 1922 Langenschwalbach) oli saksalainen assyriologi, tieteenalansa pioneereja. Delitzsch toimi professorina Leipzigissa Breslaussa ja Berliinissä, ja hänen lukuisien oppilaidensa joukossa oli myös Knut Tallqvist.

Delitzschin isä oli hebraisti ja teologi, Erlangenissa ja Leipzigissa professorina toiminut Franz Delitzsch. Friedrich Delitzsch opiskeli aluksi vertailevaa kielitiedettä, mutta siirtyi 1873 Eberhard Schraderin johdolla assyriologian alalle. Hän valmistui 1874 Leipzigissa ja toimi siellä ensin ylimääräisenä professorina ja vuodesta 1885 vakinaisena professorina. 1893 hän siirtyi Breslauhun ylimääräiseksi professoriksi, mikä virka vakinaistettiin vielä samana vuonna. 1899 hän aloitti opettajansa Schraderin jälkeen Berliinissä professorina. Samana vuonna hän tuli johtajaksi Kuninkaallisten museoiden (*Königliche Museen*) Lähi-idän osastoon, missä virassa hän jatkoi vuoteen 1919.

Vuonna 1881 hän alkoi oppilaansa Paul Hauptin kanssa julkaista aikakauslehteä Assyriologische Bibliothek ja 1889 sarjaa Beiträge zur Assyriologie. 1902 ja 1905 Delitzsch matkusti Assyriaan ja Babyloniaan ja vieraili merkittävillä rauniopaikoilla.

## Valikoima julkaisuja
*Assyrische Lesestücke (1876, 5. p. 1912)
*The Hebrew language viewed in the light of Assyrian research (1881)
*Die Sprache der Kossäer (1884)
*Assyrische Grammatik (1889, 2. p. 1906)
*Das babylonische Weltschöpfungsepos (1896)
*Die Entstehung des ältesten Schriftsystems (1897)
*Grundzüge der sumerischen Grammatik (1914)
*Sumerische Glossar (1914)
Ladykillers

**Ladykillers** (*The Ladykillers*) on vuonna 2004 ensi-iltansa saanut Joel ja Ethan Coenin ohjaama yhdysvaltalainen komediaelokuva. Se on uusintaversio Alexander Mackendrickin vuonna 1955 ohjaamasta brittiläisestä Ealing-komediasta *[[Naisentappajat]]*. Pääosaa esittää Tom Hanks.

## Juoni
Elokuvassa alkuperäinen tarina on siirretty Englannista Yhdysvaltojen Etelävaltioihin. Sivistyneen oloinen ”professori” (Hanks) vuokraa vanhalta tummaihoiselta, uskovaiselta naiselta talon kellarikerroksen muka renessanssimusiikkia soittavan kvartettinsa harjoitustilaksi. Todellisuudessa nelikko on rosvojoukko, joka alkaa kaivaa kellarista maanalaista käytävää läheisen kasinon kellarissa sijaitsevaan pankkiholviin. Kertyvä savi kuljetetaan säännöllisesti ulos talosta ja pudotetaan Mississippi-joen ylittävältä sillalta sen ali lipuvaan jäteproomuun. Mieskvartetille alkaa kuitenkin tulla mutkia matkaan, ja vanha rouva pääsee vähitellen selville heidän arveluttavista puuhistaan. Naisesta on siis päästävä eroon, mikä ei ole hentomielisille herrasmiesvarkaille aivan ongelmatonta. He riitaantuvat ja alkavat eliminoida toinen toisiaan, ja jäteproomu saa uudenlaista täytettä. Lopulta rouva löytää rahasaaliin tyhjentyneestä kellaristaan ja yrittää palauttaa sen poliisille. He eivät usko vanhan naisen tarinaa, ja tämä päättää lahjoittaa rahat uskonnolliselle Bob Jonesin yliopistolle ja jatkaa rauhallista elämäänsä.

## Arvioita
*Turun Sanomien* Tapani Maskula kirjoitti Coenin veljesten ottaneen Mackendrickin *Naisentappajat* täysin uuteen käsittelyyn ja siirtäneen painotuksia selvemmin farssin suuntaan. Tapahtumapaikka on vaihtunut veljesten suosikkimiljööseen, uneliaaseen Yhdysvaltojen Etelävaltioiden pikkukaupunkiin, jossa kumma kyllä toimii vilkas peliluola, jonka rahoja muusikoiksi tekeytynyt miesryhmä havittelee. Maskula harmittelee, että Tom Hanksin esittämää ”professoria” lukuun ottamatta muut hahmot jäävät kovin ohuiksi, eivätkä isompiin puitteisiin tottuneet Coenit hänen mielestään onnistu kovin hyvin pelkkiin sisätiloihin rajatussa ”kamarielokuvassa”.

## Lähteet
The Skulls

**Skulls** (*The Skulls*) on vuonna 2000 ensi-iltansa saanut Rob Cohenin ohjaama psykologinen jännityselokuva, jonka juoni perustuu joihinkin Yalen yliopiston *Skull and Bones* -opiskelijayhdistystä ympäröiviin salaliittoteorioihin.

## Lähteet
Elämäni ilman minua

**Elämäni ilman minua** (*My Life Without Me*) on vuonna 2003 ensi-iltansa saanut katalonialaisen Isabel Coixetin ohjaama englanninkielinen draamaelokuva.

## Juoni
Elokuva kertoo nuoresta kahden lapsen äidistä, joka on kuolemansairas. Hän selvittää välinsä lähipiiriinsä, kokeilee uskottomuutta ja ryhtyy suorasanaisemmaksi kuin ennen. Hän ei kuitenkaan kerro sairaudestaan kenellekään.

## Vastaanotto
Helsingin Sanomien Veli-Pekka Lehtonen kritisoi elokuvaa pinnallisuudesta, mutta piti sitä kuitenkin jotenkin kiehtovana: ”Sen maailma on eheä, rytmikin omanlaisensa, ja mukana on myös reilua kokeilua, joka tosin jää vielä tyylillisen epävarmuuden alle.”

## Lähteet

## Aiheesta muualla
*
Pelastakaa Grace

**Pelastakaa Grace** (*Saving Grace*) on vuonna 2000 ensi-iltansa saanut Nigel Colen ohjaama komediaelokuva.

## Näyttelijät

## Lähteet
Puhallinorkesteri Louhi

**Puhallinorkesteri Louhi** on vantaalainen puhallinorkesteri. Sen voidaan katsoa aloittaneen toimintansa paikallisen seurakunnan piirissä vuonna 1969. Alkutaipaleella orkesteri toimi nimillä Kaivokselan seurakunnan puhallinorkesteri ja Kaivokselan soittokunta. Yhdistys rekisteröitiin vuonna 1976 nimellä Vantaankosken puhallinorkesteri. Vuodesta 1990 orkesterin nimi on ollut **Puhallinorkesteri Louhi**. Nimi liittyy nimistöön orkesterin kotipaikan Kaivokselan ja Louhelan alueella.

Orkesterin kapellimestarina on toiminut vuodesta 2010 Okko Kivikataja.

## Lähteet
*Puhallinorkesteri Louhen kotisivut
Petra Chocová

**Petra Chocová** (s. 16. elokuuta 1986 Česká Lípa) on tšekkiläinen uimari. Hän kilpaili Lontoon olympialaisissa 2012.

Chocová voitti kultaa 50 metrin rintauinnissa toukokuussa 2012 pitkän radan EM-kilpailuissa Debrecenissä ajalla 31,25. Marraskuussa 2012 hän voitti kultaa 50 metrin rintauinnissa uinnin lyhyen radan EM-kilpailuissa Chartresissa ajalla 30,02. Hän sai lisäksi hopeaa 100 metrin rintauinnissa ja 4&nbsp;×&nbsp;50 metrin sekauintiviestissä. 

Chocová saavutti nuorten EM-kilpailuissa Linzissä 2002 hopeaa 100 metrin rintauinnissa ja pronssia 50 metrin rintauinnissa. 

## Lähteet
Kalenteritytöt

**Kalenteritytöt** (*Calendar Girls*) on vuonna 2003 ensi-iltansa saanut Nigel Colen ohjaama brittiläinen elokuva. Tositapahtumiin perustuva tarina kertoo yorkshirelaisesta naisporukasta, jotka päättävät tehdä alastonkalenterin kerätäkseen rahaa leukemian tutkimukseen. Pääosia esittävät Helen Mirren, Julie Walters, Linda Bassett, Annette Crosbie, Celia Imrie ja Penelope Wilton.

## Näyttelijät

## Arvioita
*Turun Sanomien* Päivi Valotien mielestä tositapahtumiin perustuva tarina muistuttaa alkuasetelmaltaan miehistä kertovaa elokuvaa *[[Housut pois!]]* (1997). Se pysyy hänestä mukavasti todenmakuisena pikkukomediana Hollywoodiin sijoittuvaa loppuratkaisua lukuun ottamatta, jota vaivaa pateettinen paisuttelu.

## Lähteet
Äijälä

**Äijälä** voi tarkoittaa ainakin seuraavia:

*Äijälä, kylä Laukaassa
*Äijälä, kylä Muurlassa
*Äijälänranta, alue Halssilan kaupunginosassa Jyväskylässä
*Äijälänsalmi, salmi Jyväskylässä
*Äijälä, karjalainen kulttuurikeskus Kangasalla

## Sukunimi
*Ada Äijälä (1886–1928), filosofian maisteri ja koulunjohtaja
*Eeli Äijälä (s. 2005), jääkiekkoilija
*Ilari Äijälä (s. 1986), jalkapalloilija
*Juha Äijälä (s. 1959), jalkapalloilija
*Jussi Äijälä (s. 1988), jalkapalloilija
*Läjä Äijälä (s. 1958), muusikko ja sarjakuvapiirtäjä
*Mikael Äijälä (s. 2000), suomalais-luxemburgilainen jääkiekkoilija
*Olli-Pekka Äijälä (s. 1965), jääkiekkoilija
*Tauno Äijälä (s. 1941), mediavaikuttaja (Mtv3)
*Timo Äijälä, rumpali.
Rakastaa, ei rakasta

**Rakastaa, ei rakasta** voi tarkoittaa ainakin seuraavia:

* *[[Amo non amo]]* (televisioesityksessä suomeksi *Rakastaa, ei rakasta*), italialainen elokuva vuodelta 1979
* *[[Rakastaa, ei rakasta (vuoden 1996 elokuva)|Rakastaa, ei rakasta]]* (*I Love You, I Love You Not*), romanttinen draamaelokuva vuodelta 1996
* *[[Rakastaa...ei rakasta]]* (*À la folie... pas du tout*), ranskalainen jännityselokuva vuodelta 2002
* *[[Rakastaa – ei rakasta| ..rakastaa, ei rakasta...]]*,  Hausmylly-yhtyeen vuonna 1993 julkaistu albumi
* ”Rakastaa/ei rakasta”, kappale Kotiteollisuus-yhtyeen albumilla *[[Kuolleen kukan nimi]]*.
Avesta (taajama)

**Avesta** on samannimisen Avestan kunnan keskustaajama. Se sijaitsee Taalainmaan läänissä ja Taalainmaan historiallisessa maakunnassa Keski-Ruotsissa. Vuoden 2010 lopussa taajamassa oli 14 506 asukasta.

Avesta oli 1970-luvun alun kuntauudistukseen asti kaupunki.

Avestassa sijaitsee vanha *Koppardalen*, jonne alettiin rakentaa kupariteollisuutta jo 1636. Tästä kuparitehtaasta kehittyi yksi aikansa Euroopan suurimmista kuparitehtaista. Teollistuminen jatkui rautatehtaan rakentamisella 1874. Koppardalenissa alettiin valmistaa ruostumatonta terästäkin jo 1920-luvulla lähes ensimmäisenä maailmassa. Ruostumattomasta teräksestä kehittyi myöhemmin koko Ruotsin käyntikortti maailmalle Avesta Ab:n ansiosta. Myöhemmin Avestasta muodostettiin AvestaSheffield yrityskauppojen seurauksena sekä edelleen AvestaPolarit. Myöhemmin Outokumpu Oyj osti yrityksen kokonaan. Koppardalenissa on edelleen ruostumattomia teräksiä valmistava tehdas ja Outokumpu Oyj:n toinen tutkimuskeskus. 

Avestan kunta on säilyttänyt vanhan Koppardalenin osia sekä asuinrakennusmiljöötä, joka toimii turistikohteena. Nähtävyyksinä on myös muita historiallisia kohteita ja mm. rahamuseo. Avestassa on myös maailman suurin taalainmaanhevonen, joka on 13 metriä korkea ja 67 tonnin painoinen.

## Media
Paikallislehti Avesta Tidning ilmestyy kolmesti viikossa.

## Väestönkehitys

## Lähteet

## Aiheesta muualla
Törmäysvoitto

**Törmäysvoitto** on eräs ilmataisteluissa käytetty taktiikka. Sitä käyttivät laajemmassa mittakaavassa ainakin neuvostoliittolaiset taistelulentäjät toisessa maailmansodassa. Näin toimittiin myöskin Suomen vastaisella rintamalla, joskaan ei kovin usein.

Törmäysvoiton venäläinen nimitys on *taran* - ven. Таран (воздушный), engl. *aerial ramming*.

Törmäysvoiton velvoite perustui lentäjille osoitettuun Josif Stalinin päiväkäskyyn, jossa pulassa oleva eli vihollisen ahdistama lentäjätoveri täytyy pelastaa tarvittaessa ahdingosta, vaikka törmäämällä päin vastustajan lentokonetta.

Pääasialliset törmäysmenetelmät olivat: joko rikkoa potkurin taikka ulkosiipien (siiven ulkopinta, taikka kärki) avulla vihollisen lentokoneen ohjainpinnat, kuten peräsimen osia. Näin menetellen saadaan tämä lentokone ohjauskyvyttömään tilaan.

Monissa maissa yksittäiset lentäjät pudottivat vihollisen lentokoneen siten, että törmäsivät näihin tarkoituksella ja kuolivat itse tässä tehtävässään. Tällä tavoin kävi mm. japanilaiselle hävittäjä-ässälle ylikersantti Masuaki Endolle.

Eräs merkittävä syy tarkoituksella tehtyyn ilmassa törmäämiseen on saattanut olla ammusten loppuminen ampuma-aseista.

## Lähteet
*Mellinger, George & Stanaway, John: Bell P-39 Airacobra-ässät (Osprey Hävittäjä-ässät osa 7), Koala-Kustannus, Helsinki, 2002,  (alkuteos, sarjan 36. teos englanniksi, 2001, Oxford, Englanti)
*Sakaida, Henry: Japanin laivaston ilmavoimien ässät 1937-1945, Osprey, 2002,  (s. 34, 40–41)

### Viitteet
Kinsey (elokuva)

**Kinsey** on vuonna 2004 ensi-iltansa saanut Bill Condonin ohjaama draamaelokuva yhdysvaltalaisen seksitutkijan Alfred Kinseyn elämästä. Häntä ja hänen vaimoaan esittävät Liam Neeson ja Laura Linney.

## Lähteet
Rakastaa...ei rakasta

**Rakastaa...ei rakasta** (*À la folie... pas du tout*) on vuonna 2002 ensi-iltansa saanut Laetitia Colombanin ohjaama ranskalainen psykologinen jännityselokuva, jonka pääosassa nähdään Audrey Tautou.

## Juoni
Nuori taideopiskelija (Tautou) on rakastunut naimisissa olevaan sydänlääkäriin, joka on tahollaan tulossa juuri isäksi. Elokuvan puolivälissä tarina aloitetaan uudestaan lääkärimiehen näkökulmasta, jolloin jopa opiskelijatytön näyttelijä vaihtuu. Lopussa molemmat tarinat viedään loppuun.

## Arvioita
*Turun Sanomien* Tapani Maskulan mielestä ohjaaja Colombanilla kävi tuuri, kun sai Tautoun esikoiselokuvaansa heti *[[Amélie]]n* (2001) kuvausten jälkeen, ennen kuin sen elokuvan noste olisi ehtinyt tehdä Tautousta nirsomman. Maskula sanoo Colombanin elokuvan näkökulmaidean aiheuttavan, että kohtaukset toistuvat hänestä hieman liian samanlaisina siitä huolimatta, että myös päähenkilön esittäjä vaihtuu. Henkilöhahmojen hän sanoo jäävän kioskiviihteen kaltaisiksi karikatyyreiksi.

## Lähteet
Kainuu (taajama)

**Kainuu** () on samannimisen Kainuun kunnan keskustaajama. Se sijaitsee Norrbottenin läänissä ja Norrbottenin historiallisessa maakunnassa Pohjois-Ruotsissa. Vuoden 2010 lopussa taajamassa oli 7 299 asukasta.

## Väestönkehitys

## Lähteet

## Aiheesta muualla
Ylönen

**Ylönen** on suomalainen sukunimi, joka on muun muassa seuraavilla henkilöillä:

*Akseli Ylönen (1902–1966), pakinoitsija ja kääntäjä
*Antti Ylönen (s. 1957), kuvanveistäjä ja keraamikko
*Antti Ylönen (s. 1983), jääkiekkoilija
*Hannu Ylönen (s. 1955), eläintieteilijä ja professori
*Harri Ylönen (s. 1975), elokuvaleikkaaja
*Harri Ylönen (s. 1971), jalkapalloilija
*Jesse Ylönen (s. 1999), jääkiekkoilija
*Jorma Ylönen (1931–2007), viulisti
*Juha Ylönen (s. 1972), jääkiekkoilija
*Juhana Ylönen (1833–?), maanviljelijä ja valtiopäivämies
*Krista Pöllänen, o.s. *Ylönen (*s. 1973), keilaaja
*Lauri Ylönen (1895–1924), taidemaalari
*Lauri Ylönen (s. 1979), The Rasmus -yhtyeen keulakuva ja solisti
*Marko Ylönen (s. 1966), sellisti
*Matti Ylönen (s. 1980), tutkija ja tietokirjailija
*Mia Ylönen (s. 1980), televisiotuottaja ja käsikirjoittaja
*Petri Ylönen (s. 1962), jääkiekkomaalivahti
*Ritva Ylönen (s. 1945), kirjallisuudentutkija ja tietokirjailija
*Robert Ylönen (1867–1943), pappi ja rehtori.
*Sebastian Ylönen (s. 1991), jääkiekkomaalivahti
*Sirpa Ylönen (1957–2025), kivääriampuja 
*Tatu Ylönen (s. 1968), Secure Shell -salausprotokollan kehittäjä
*Urpo Ylönen (s. 1943), jääkiekkomaalivahti
*Vilho Ylönen (1881–1956), kirjailija
*Vilho Ylönen (1918–2000), ampuja.